รองนายกรัฐมนตรี ขอตรวจสอบกรณีสมาชิกวุฒิสภามีคดีความที่ยังไม่สิ้นสุด เตรียมเปิดเผยรายชื่อคณะกรรมการสรรหา ส.ว.เร็วนี้
รองนายกรัฐมนตรี ขอตรวจสอบ กรณีสมาชิกวุฒิสภามีคดีความที่ยังไม่สิ้นสุด เตรียมเปิดเผยรายชื่อ คณะกรรมการสรรหา ส.ว.เร็วนี้นายวิษณุ เครืองาม รองนายกรัฐมนตรี ฝ่ายกฎหมาย กล่าวถึงปัญหาการแต่งตั้ง นายชยุต สืบสกุล หรื่อชื่อเดิมนายสมคาด สืบสกุล อดีตเลขานุการผู้ว่า กทม.ถูกคระกรรมการ ป.ป.ช.ชี้มูลความผิดคดีทุจริตจัดซื้อที่ดินตาบอด จอดรถขยะ กทม.ปี 2540 ซึ่งขณะนี้คดีอยู่ชั้นฎีกา ว่า ขาดคุณสมบัติหรือไม่ว่ายังไม่ทราบ ซึ่งยังไม่สามารถตอบได้ในขณะนี้ แต่หากหลังจากนี้ตรวจสอบแล้วพบว่าขาดคุณสมบัติก็ถือว่าพ้นจากการเป็น ส.ว. และให้ผู้ที่อยู่ในรายชื่อสำรองเลื่อนมาทำหน้าที่ ส่วนเรื่องคดีความที่มีอยู่นั้น เป็นเรื่องที่เจ้าตัวได้เซ็นรับรองคุณสมบัติของตนเอง ส่วนจะมีความผิดหรือไม่ฐานเซ็นรับรองตนเอง ก็ย้ำว่าขอตรวจสอบอีกครั้งหนึ่ง เช่นเดียวกันก็ต้องตรวจสอบว่าหากคดียังไม่ถึงที่สิ้นสุด จะสามารถทำงานต่อหรือไม่ ก็ขอตรวจสอบก่อน พร้อมกันนี้เห็นว่าในช่วงนี้จะต้องดูว่าจะมีกรณีเช่นเดียวกันนี้อีกหรือไม่ และอาจจะมี ส.ว.บางคนลาออก เพราะเข้ารับตำแหน่งแล้ว พบว่ามีข้อห้ามและข้อจำกัดหลายอย่างที่อาจจะกระทบต่องานที่เคยทำขณะที่พรรคเพื่อไทย เรียกร้องให้เปิดรายชื่อคณะกรรมการสรรหา ส.ว.ชุด ที่มาจาก คสช. นายวิษณุ ชี้แจงว่า พร้อมที่จะเปิดเผย และเชื่อว่าทาง คสช. จะเปิดเผยในเร็ววันนี้ เพราะมีความตั้งใจที่จะเปิดเผยอยู่แล้ว และได้มีการชี้แจงไปยังผู้ตรวจการแผ่นดิน ตามที่ร้องเรียนไปแล้วด้วย ส่วนข้อวิจารณ์ที่ว่า คณะกรรมการสรรหา ส.ว. สรรหาตนเองเข้ารับตำแหน่งนั้น ยืนยันว่า ระหว่างที่คณะกรรมการสรรหา ส.ว.เลือกตนเอง ก็จะงดออกเสียง หรือไม่เข้าร่วม ประชุม เพื่อพิจารณารายชื่อตนเอง ทั้งนี้ยังชี้แจงเรื่องการใช้งบประมาณ 1,300 ล้านบาทว่า เป็นการใช้งบของ กกต. ในการสรรหา ส.ว.โดยคัดเลือกกันเอง ให้เหลือ 50 คน ซึ่งเป็นค่าใช้จ่ายขอองเจ้าหน้าที่ และ เช่าสถานที่ ส่วนคณะกรรมการ สรรหา ส.ว.ชุด คสช. ใช้งบเพียงแค่หลักพันบาท